b'\n_START_ARTICLE_\nHadroni\n_START_SECTION_\nPaveidi\n_START_PARAGRAPH_\nAtkar\xc4\xabb\xc4\x81 no to kvarku sast\xc4\x81va hadroni iedal\xc4\x81s div\xc4\x81s pamatgrup\xc4\x81s:\n_START_SECTION_\nMezoni\n_START_PARAGRAPH_\nMezoni ir hadronu paveids, kas sast\xc4\x81v no viena kvarka un viena antikvarka (pieder pie bozoniem un to barionu skaitlis ir 0)._NEWLINE_Noz\xc4\xabm\xc4\xabg\xc4\x81kie mezoni ir pioni (\xcf\x80 mezoni) un kaoni (K mezoni). Ir paz\xc4\xabstami ar\xc4\xab citi, daudz smag\xc4\x81ki un nestabil\xc4\x81ki mezoni. J\xc4\x81\xc5\x86em v\xc4\x93r\xc4\x81, ka mioni (agr\xc4\x81k saukti par \xce\xbc mezoniem) nav hadroni, bet pieder pie leptoniem.\n_START_SECTION_\nBarioni\n_START_PARAGRAPH_\nBarioni ir hadronu paveids, kas sast\xc4\x81v no trim da\xc5\xbe\xc4\x81du "kr\xc4\x81su" kvarkiem, kas veido "bezkr\xc4\x81sainu" kombin\xc4\x81ciju (pieder pie fermioniem un to barionu skaitlis ir 1)._NEWLINE_Tie\xc5\xa1i no barioniem\xc2\xa0\xe2\x80\x94 protoniem un neitroniem, kas veido atomu kodolus, kur koncentr\xc4\x93ta to masa\xc2\xa0\xe2\x80\x94 galvenok\xc4\x81rt sast\xc4\x81v ikdien\xc4\x81 nov\xc4\x93rojam\xc4\x81 mums apk\xc4\x81rt eso\xc5\xa1\xc4\x81 viela (t\xc4\x81d\xc4\x93\xc4\xbc to d\xc4\x93v\xc4\x93 ar\xc4\xab par barionu mat\xc4\x93riju)._NEWLINE_Pie barioniem pieder ar\xc4\xab daudzveid\xc4\xabgi hiperoni\xc2\xa0\xe2\x80\x94 nestabilas, smagas da\xc4\xbci\xc5\x86as, kuru sast\xc4\x81v\xc4\x81 ietilpst d\xc4\xabvainie kvarki un ko var ieg\xc5\xabt da\xc4\xbci\xc5\x86u pa\xc4\x81trin\xc4\x81t\xc4\x81jos. Eksist\xc4\x93 ar\xc4\xab citi \xc4\xbcoti nestabili barioni, kas satur \xc5\xa1armanto kvarku vai pamata kvarku.'